CELEX: 32014R0646
Language: da
Date: 2014-06-12 00:00:00
Title: Kommissionens gennemførelsesforordning (EU) nr. 646/2014 af 12. juni 2014 om tarifering af visse varer i den kombinerede nomenklatur

18.6.2014   
            
            
               DA
            
            
               Den Europæiske Unions Tidende
            
            
               L 178/2
            
         KOMMISSIONENS GENNEMFØRELSESFORORDNING (EU) Nr. 646/2014
   af 12. juni 2014
   om tarifering af visse varer i den kombinerede nomenklatur
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), særlig artikel 9, stk. 1, litra a), og
   ud fra følgende betragtninger:
   
               (1)
            
            
               For at sikre en ensartet anvendelse af den kombinerede nomenklatur, der er knyttet som bilag til forordning (EØF) nr. 2658/87, bør der vedtages bestemmelser vedrørende tariferingen af de i bilaget omhandlede varer.
            
         
               (2)
            
            
               Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvis er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke EU-bestemmelser med henblik på anvendelsen af tarifmæssige eller andre foranstaltninger vedrørende samhandelen med varer.
            
         
               (3)
            
            
               Ifølge de almindelige bestemmelser bør varerne i kolonne 1 i tabellen i bilaget tariferes under de KN-koder, der er anført i kolonne 2, ud fra den begrundelse, der er anført i tabellens kolonne 3.
            
         
               (4)
            
            
               Det er hensigtsmæssigt, at bindende tariferingsoplysninger, der er meddelt vedrørende varer, som er omfattet af denne forordning, men som ikke er i overensstemmelse hermed, i en vis periode fortsat kan påberåbes af modtageren, jf. artikel 12, stk. 6, i Rådets forordning (EØF) nr. 2913/92 (2). Denne periode bør fastsættes til tre måneder.
            
         
               (5)
            
            
               Foranstaltningerne i denne forordning er i overensstemmelse med udtalelse fra Toldkodeksudvalget —
            
         VEDTAGET DENNE FORORDNING:
   Artikel 1
   De varer, der er anført i kolonne 1 i tabellen i bilaget, tariferes i den kombinerede nomenklatur under den KN-kode, der er nævnt i kolonne 2 i tabellen.
   Artikel 2
   Bindende tariferingsoplysninger, som ikke er i overensstemmelse med denne forordning, kan fortsat påberåbes i henhold til artikel 12, stk. 6, i forordning (EØF) nr. 2913/92 i en periode på tre måneder fra denne forordnings ikrafttræden.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 12. juni 2014.
      
         
            På Kommissionens vegne
         
         
            For formanden
         
         Algirdas ŠEMETA
         
            Medlem af Kommissionen
         
      
   
   
      (1)  EFT L 256 af 7.9.1987, s. 1.
   
      (2)  Rådets forordning (EØF) nr. 2913/92 af 12. oktober 1992 om indførelse af en EF-toldkodeks (EFT L 302 af 19.10.1992, s. 1).
   
      BILAG
      
                  Varebeskrivelse
               
               
                  Tarifering
                  (KN-kode)
               
               
                  Begrundelse
               
            
                  (1)
               
               
                  (2)
               
               
                  (3)
               
            
                  Et produkt af stål med et kropsstykke, som delvist er med gevind og delvist beklædt med plast. Det har en kærv med en krydsspalte. Det er hverken tilspidset eller spidst i enden. Det har en længde på ca. 45 mm og en udvendig diameter på ca. 7 mm.
                  Produktet er beregnet til at være en del af et møbelbeslag. Produktets gevindskårne ende skrues ned i et forboret hul i en møbeldel. Hovedet indsættes i et forboret hul i en anden møbeldel. De to møbeldele føjes sammen ved, at hovedet låses fast i åbningen på den anden del af beslaget (ikke medtaget ved fremlæggelse).
                  
                      (1) Se billedet.
               
               
                  7318 19 00
               
               
                  Tarifering fastsættes i henhold til almindelig bestemmelse 1, 3b) og 6 vedrørende den kombinerede nomenklatur, note 1 til kapitel 83 og teksten til KN-kode 7318 og 7318 19 00.
                  Produktet er en sammensat vare bestående af to materialer. Det skal tariferes efter materialet, der giver det dets væsentlige karakter (metal).
                  Tarifering under pos. 8302 som møbelbeslag af uædle metaller er udelukket, da produktet blot er en del af det fuldstændige beslag, og det har de karakteristika, der kendetegner en gevindskåret artikel under pos. 7318 (jf. note 1 til kapitel 83).
                  Produktet betragtes ikke som en skrue henhørende under pos. 7318, da det ikke i sig selv fastgør eller samler varer. Kun den gevindskårne ende skrues, mens den anden ende låses fast i noten i den anden del af beslaget. Tarifering under KN-kode 7318 12, 7318 14 og 7318 15 er derfor udelukket.
                  Produktet tariferes derfor under KN-kode 7318 19 00 som andre varer af stål med gevind.
               
            
         (1)  Billedet er kun vejledende.